Սասուն Խաչատրյանը նաև մանրամասներ ներկայացրեց մարտի 1-ի իրադարձությունների ընթացքում «Չերյոմուխա» տեսակի զենք կիրառելու վերաբերյալ: «Բացահայտում անեմ գործի քննության հետ կապված: Այս պահին այս գործն ամբողջ ծավալով քննվում է: Մենք հիմք չենք ընդունում նախորդ քննության որևէ տվյալ: Զրոյից այս գործը քննվում է և բացահայտումները, որ ասացի, այս քննության արդյունքներն են: Բոլոր զինծառայողներին անուն առ անուն ունենք, որ փող են ստացել: Բոլորը, նրանց հրամանատարները: Կպարզենք նաև կրակողներին: Ինչ վերաբերում է «Չերյոմուխա» կրակողներին, այս ուղղությամբ նույնպես քննություն արվում է: Նախկինում ներքին զորքերի 4 ծառայողի մեղադրանք է առաջադրվել դա կիրառելու համար: Առաջադրվել է մեղադրանք կանոնները խախտելու համար, ինչը լուրջ մեղադրանք չէ, քանի որ մենք ունենք տվյալներ, որ դատաձգաբանական և դատաբժշկական փորձաքննություններով է հիմնավորվել, որ եղել են նշանառու կրակողներ «Չերյոմուխա»-ով և որևէ անզգուշության մասին խոսք չկա»- եզրափակեց նա: